CELEX: C2007/069/07
Language: da
Date: 2007-03-24 00:00:00
Title: Sag C-2/07: Anmodning om præjudiciel afgørelse indgivet af Cour de cassation (Belgien) den 4. januar 2007 — Paul Abraham, Eugène Dehalleux m.fl. mod Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd

24.3.2007   
            
            
               DA
            
            
               Den Europæiske Unions Tidende
            
            
               C 69/4
            
         Anmodning om præjudiciel afgørelse indgivet af Cour de cassation (Belgien) den 4. januar 2007 — Paul Abraham, Eugène Dehalleux m.fl. mod Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd
   (Sag C-2/07)
   (2007/C 69/07)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøger: Paul Abraham, Eugène Dehalleux m.fl.
   
      Sagsøgte parter: Région wallonne, Société de développement et de promotion de l'aéroport de Liège-Bierset SA, T.N.T. Express Worldwide (Euro Hub) SA, Société nationale des voies aériennes — Belgocontrol, État belge, Cargo Airlines Ltd
   Præjudicielle spørgsmål
   
               1)
            
            
               Udgør en aftale mellem de offentlige myndigheder og en privat virksomhed et projekt i den forstand, hvori dette udtryk er anvendt i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, i den affattelse heraf, som gjaldt inden ændringen ved Rådets direktiv 97/11/EØF af 3. marts 1997, når aftalen er indgået med det formål at få den private virksomhed til at etablere sig på en lufthavn, som er udstyret med en start- og landingsbane over 2 100 m, og som indeholder en præcis beskrivelse af de arbejder vedrørende infrastrukturen, som skal udføres i forbindelse med indretningen af start- og landingsbanen, uden at denne udvides, og med opførelsen af et kontroltårn med henblik på flyvning med store fragtfly 24 timer i døgnet og 365 dage om året, og der ifølge aftalen skal afgå såvel dag- som natfly fra denne virksomheds anlæg?
            
         
               2)
            
            
               Skal arbejder til ændring af en eksisterende lufthavns infrastruktur med henblik på at tilpasse den til den planlagte forøgelse af antallet af nat- og dagfly, uden en udvidelse af start- og landingsbanen, anses for et projekt, hvis indvirkning på miljøet det er nødvendigt at vurdere i henhold til artikel 1, 2 og 4 i Rådets direktiv 85/337/EØF af 27. juni 1985, i den affattelse heraf (1), som gjaldt inden ændringen ved Rådets direktiv 97/11/EØF af 3. marts 1997 (2)?
            
         
               3)
            
            
               Skal medlemsstaten, selv om den planlagte udvidelse af en lufthavns virksomhed ikke er direkte omfattet af bilagene til direktiv 85/337/EØF, dog tage hensyn til denne udvidelse i forbindelse med sin vurdering af den indvirkning på miljøet, som sådanne ændringer kan have for lufthavnens infrastrukturer, inden den godkender udvidelsen af lufthavnens virksomhed?
            
         
      (1)  EFT L 175, s. 40.
   
      (2)  EFT L 73, s. 5.